สวัสดีค้ะพอดีเดือนที่แล้วประจำเดือนมา2รอบเดือนนี้ยังไม่มาเลยมีอาการปวดท้องน้อยนิดๆรวมมีตกขาวผสมแบบนี้อีนตรายไหมค้ะ
สวัสดีค่ะ ระยะห่างระหว่างรอบประจำเดือนที่ปกติคือ 21-35 วัน โดยให้นับจากวันแรกของประจำเดือนในรอบก่อน จนถึงก่อนวันแรกของรอบเดือนถัดไป ดังนั้น หากประจำเดือนในเดือน ก.ค มา 2 รอบ แต่นับระยะห่างได้มากกว่า 21 วัน ก็ถือว่าปกติดีค่ะดังนั้น ประจำเดือนในเดือนนี้ ก็ต้องมีระยะห่างจากรอบที่แล้ว 21-35 วัน ดังนั้น ก็ควรรอประจำเดือนไปก่อนค่ะ ซึ่งอาการปวดท้องน้อยนิดๆ และมีตกขาว (หากไม่ได้มีสีเขียวเหลืองคล้ายหนอง ไม่ได้มีกลิ่นเหม็น ก็ถือว่าปกติดี) ก็อาจเป็นอาการก่อนการมีประจำเดือนมาก็ได้ค่ะแต่หากนับระยะห่างได้น้อยกว่า 21 วัน ก็ถือว่ามีประจำเดือนผิดปกติ และหากในเดือนนี้ยังไม่มา และที่ผ่านมาได้มีเพศสัมพันธ์ ก็ควรตรวจหาการตั้งครรภ์ดูด้วยค่ะ